અમારા મિત્ર શ્રી સુધીરભાઈ રાવલ દ્રષ્ટિસંપન્ન પત્રકાર છે. પત્રકારત્વ જગતમાં વર્ષોથી સમર્પિત થઈને સેવાઓ આપેલી છે. એમના અનુભવોનો લાભ ગોષ્ઠિ દ્વારા ઈ ટી.વી.ના લાખો દર્શકોને મળવા જઈ રહ્યો છે ત્યારે ગોષ્ઠિ શ્રેણીને સફળતા માટે હું મારી હૃદયપૂર્વકની શુભકામનાઓ પાઠવું છું. ગોષ્ઠિ દ્વારા ગુજરાતને ગૌરવ અપાવનાર મહાનુભાવો, એ બધાની મુલાકાતો, એ બધાના વિચારો, એમનાં મંતવ્યો, એમનુ પ્રદાન યુવાનોને પ્રેરણારૂપ બની રહેશે. યુવાનોને પ્રેરણા પૂરી પાડશે એવી મને શ્રદ્ધા છે. ગોષ્ઠિ શ્રેણીને હું હૃદયપૂર્વક સફળતા ઇચ્છું છું.